google/wiki40b huggingface dataset:
खिलानि

ऋग्वेद के उन ९८ 'अनाम' मंत्रों के समूह को खिलानि कहते हैं जो वाष्कल शाखा में विद्यमान हैं किन्तु शाकल शाखा में नहीं। ऐसा माना जाता है कि ये ऋग्वेद में बाद में जोड़े गये किन्तु फिर भी वैदिक संस्कृत के मंत्रकाल के हैं।
1988 अमरीकी ओपन टेनिस प्रतियोगिता

पुरुष एकल

मैट्स विलेंडर ने  इवान लेंडल को 64 46 63 57 64 से हराया।

महिला एकल

स्टेफी ग्राफ ने  गैबरीला सबातीनी को 63 36 61 से हराया।
2004 रोम मास्टर्स

पुरुष एकल

कार्लोस मोया ने  दवीद नलबन्दियान को 6-3, 6-3, 6-1 से हराया।

पुरुष युगल

महेश भूपति /  मैक्स मिरन्यी ने  वेन आरथर्स /  पॉल हैनली को 1-6, 6-4, 7-6 से हराया।
चुतर नगर

चुतर नगर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
चुतर नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३५३  है।
पटना साहिब विधानसभा निर्वाचन क्षेत्र, बिहार

पटना साहिब विधानसभा क्षेत्र में पटना का शहरी क्षेत्र शामिल है।
आनन्दपुर साहिब

इतिहास

आनन्दपुर साहिब की स्थापना सिखों के नवें गुरू गुरु तेग बहादुर सिंह ने १६६५ में की। जून २०१५ में आनंदपुर साहिब का सथापना दिवस मानाएआ जा रहा।

भौगोलिक स्थिति, आवागमन

पंजाब व हिमाचल की सीमा पर स्थित।

होला महल्ला

होला मोहल्ला
चकिया

चकिया, उत्तर प्रदेश - उत्तर प्रदेश के वाराणसी मंडल के चंदौली जिले की एक तहसील है.
आरकाट राज्य

कर्नाटक

पुराना प्रांत कर्नाटिक के नाम से जाना जाता है, जिसमें मद्रास (चेन्नई) स्थित था, कृष्णा नदी से कावेरी नदी तक फैली हुई थी, और मैसूर राज्य और डिंडीगुल द्वारा पश्चिम में घिरा हुआ था, (जिसने मैसूर के सल्तनत का हिस्सा बनाया)। उत्तरी भाग को ' मुगल कर्नाटिक ', दक्षिणी 'मराठा कर्नाटक' के रूप में जाना जाता था, जिसमें गिंगी और रंजना-गाद के मराठा किले थे। कार्नाटिक इस प्रकार आमतौर पर दक्षिणी भारत के क्षेत्र को दिया गया था जो उत्तर में आंध्र प्रदेश के पूर्वी गोदावरी जिले से दक्षिण में रंजाना-गाद के मराठा किले (कावेरी डेल्टा समेत) और पूर्व में कोरोमंडल तट तक फैला हुआ था। पश्चिम में पश्चिमी घाट।

इतिहास

कर्नाटक के नवाब अपनी उत्पत्ति को दूसरी खलीफा उमर इब्न अल-खट्टाब में वापस लेते हैं।  कर्नाटक के नवाब को मुगल सम्राट औरंगजेब ने स्थापित किया था, जिन्होंने 1692 में ज़ुल्फीखार अली खान को कर्नाटक के पहले नवाब के रूप में नियुक्त किया था, जिसमें आर्कोट में उनकी सीट राजाराम की अगुवाई में मराठों पर उनकी जीत के लिए एक इनाम के रूप में थी।  विजयनगर साम्राज्य के गंभीर गिरावट के साथ, कर्नाटक के नवाबम ने कृष्णा नदी के दक्षिण में एक विशाल क्षेत्र को नियंत्रित किया। नवाब सादतुल्ला खान प्रथम (1710-1732) ने अपनी अदालत को गिंगी से आर्कोट तक ले जाया। उनके उत्तराधिकारी दोस्ती अली (1732-1740) ने 1736 में मदुरै पर कब्जा कर लिया और कब्जा कर लिया। 1740 में, मराठा सेनाएं आर्कोट पर उतरीं। उन्होंने दमालचेरी के पास नवाब, दोस्ती अली खान पर हमला किया। उसके बाद के युद्ध में, डोस्ट अली, उनके पुत्र हसन अली में से एक, और कई प्रमुख व्यक्तियों ने अपनी जान गंवा दी। इस प्रारंभिक सफलता ने दक्षिण में मराठा प्रतिष्ठा को एक बार बढ़ाया। दमलेचेरी से मराठास आर्कोट चले गए, जिसने बिना प्रतिरोध के उन्हें आत्मसमर्पण कर दिया। चंदा साहेब और उनके बेटे को गिरफ्तार कर नागपुर भेजा गया।
मुहम्मद अली खान वालजाह (1749-1795) 1765 में शासक बने।
अंग्रेजी और फ्रेंच और उनके औपनिवेशिक युद्धों के बढ़ते प्रभावों ने कर्नाटिक पर एक बड़ा प्रभाव डाला। वालजाह ने फ्रांसीसी और हैदर अली के खिलाफ अंग्रेजी का समर्थन किया, जिससे उन्हें भारी कर्ज में रखा गया। नतीजतन उन्हें अपने अधिकांश क्षेत्र को ईस्ट इंडिया कंपनी में आत्मसमर्पण करना पड़ा। पॉल बेनफील्ड ने एक अंग्रेजी व्यवसायिक व्यक्ति ने उसे सक्षम करने के उद्देश्य से नवाब को अपने महापौर ऋण में से एक बना दिया, जिसने अंग्रेजी की सहायता से, तंजौर के महारट्टा राज्य पर हमला किया और विजय प्राप्त की।
तेरहवें नवाब, गुलाम मुहम्मद गौस खान (1825-1855), बिना किसी मुद्दे के मर गए, और अंग्रेजों ने कर्नाटिक नवाब को कब्जा कर लिया, जो विलंब के सिद्धांत को लागू कर रहा था। गौस खान के चाचा अजीम जहां को 1867 में रानी विक्टोरिया द्वारा आर्कोट (अमीर-ए-आरकोट) का पहला राजकुमार बनाया गया था, और उन्हें हमेशा के लिए कर मुक्त पेंशन दी गई थी।
शारदा मठ

शारदा मठ सरस्वती का मंदिर है जिसे श्री नारायण गुरु ने केरल में वरकला के पास शिवगिरी नामक गाँव में बनाया था। गुरुदेव ने पूर्णिमा के अवसर पर, 1912 अप्रैल में, श्री शारदा मठ में माता सरस्वती देविजी का प्रतिष्टा किया। शारदा अभिषेक समिति के अध्यक्ष के रूप में डॉ॰ पालपु अपना करत्वय निभाया। महाकवि श्री कुमारन आशान सदस्य के सचिव थे।
अत्याधिक आत्मचेतना

अत्यधिक आत्मचेतना​ (अंग्रेज़ी: self-consciousness) स्वयं के बारे में अत्यधिक चेतना को कहते हैं। यह साधारण आत्मबोध और आत्मचेतना से भिन्न दशा है। इसमें दूसरों द्वारा साधारण स्तर से अधिक परखे जाने या देखे जाने की अप्रिय भावना हो सकती है। मनोविज्ञान में अत्यधिक आत्मचेतना को कभी-कभी संकोच, शर्म या संविभ्रम (paranoia) की स्थितियों से सम्बंधित पाया जाता है। इस से व्यथित लोग अक्सर लगातार यह अनुमान लगाने में जुटे रहते हैं कि दूसरे उन्हें देखकर या सुनकर उनके बारे में क्या सोच रहे हैं और अपने प्रकट रूप पर ज़रुरत से अधिक ध्यान देते हैं।

काल्पनिक दर्शक

कुछ मनोवैज्ञानिकों के अनुसार अत्यधिक आत्मचेतना​ अक्सर किशोरावस्था में शुरू होती है और इसमें पीड़ित व्यक्ति को लगता है कि अन्य लोग उसे देख रहे हैं जबकि वास्तव में उसपर लोगों का ध्यान कम होता है या बिलकुल ही नहीं होता। इन 'काल्पनिक दर्शकों' (imaginary audience) के बारे में सोचने से व्यक्ति खुलकर अपने व्यक्तित्व के अनुसार काम नहीं कर पाता। वह अपनी बोलचाल और अन्य व्यवहारों पर अनुचित लगाम लगा लेता है।
दारोगा प्रसाद राय डिग्री महाविद्यालय

दारोगा प्रसाद राय डिग्री महाविद्यालय भारतीय राज्य बिहार के सिवान जिले में मैंरवा-गुठनी रोड पर स्थित एक महाविद्यालय है। यहाँ स्नातक तक की शिक्षा दी जाती है। इस महाविद्यालय कि स्थापना ई० सम्वत 1986 में हुआ था और वर्ष 1991 में यह महाविद्यालय जय प्रकाश विश्वविद्यालय से संबद्ध हो गया।

भौगोलिक अवस्थिति

सिवान जिले (बिहार) के मैंरवा-गुठनी रोड पर यह जिला मुख्यालय से लगभग 1 किमी की दूरी पर स्थित है। इस महाविद्यालय के पास से ही बायपास रोड होकर गुजरती है।
सूरज बड़जात्या

सूरज बड़जात्या हिन्दी फ़िल्मों के एक निर्देशक हैं।

व्यक्तिगत जीवन

सूरज बड़जात्या हिंदी फिल्मों के मशहूर फिल्म निर्देशक,निर्माता, पटकथा लेखक हैं।  सूरज की फिल्मों की खास बात यह होती है उनकी फिल्म के मेन हीरो का नाम प्रेम होता है।
पृष्ठभूमि
सूरज बडजात्या का जन्म  22 फरवरी 1964 में मुंबई में हुआ था।
पढाई 
सूरज बडजात्या ने अपनी शुरुआती पढाई सेंट मेरी स्कूल मुंबई और सिंधियां स्कूल ग्वालियर से ग्रहण की है।
शादी 
सूरज बडजात्या की शादी विनीता से हुई है। उनके तीन बच्चे हैं।
करियर 
सूरज बडजात्या ने अपने करियर की शुरुआत साल 1989 में सुपरहिट फिल्म मेने प्यार किया से की थी। इस फिल्म में सलमान खान और भाग्यश्री मुख्य भूमिका में नजर आये थे। यह फिल्म उस साल की सुपरहिट फिल्मों में से एक फिल्म थी। इस फिल्म के सलमान को कई पुरुस्कारों से भी सम्मानित किया गया था। उसके बाद उन्होंने फिर सलमान खान को लेकर फिल्म हम आपके हैं कौन बनाई। इस फिल्म ने उस समय कमाई के सारे रिकॉर्ड तोड़ दिए थे। या यूं कहे यह फिल्म उस दौर सबसे बड़ी ब्लॉकबस्टर हिट थी। इस फिल्म में सलमान खान माधुरी दीक्षित मुख्य भूमिका में नजर आये थे। इसके बाद उन्होंने फिल्म फिल्म मैं प्रेम की दीवानी हूँ निर्देशित की इस फिल्म में मुख्य भूमिका में ऋतिक रोशन,करीना कपूर और अभिषेक बच्चन नजर आये थे। लेकिन उनकी यह फिल्म उनकी पुरनी फिल्मों जितना बॉक्स-ऑफिस पर कारोबार करने में असफल साबित हुई थी। इसके बाद उन्होंने शाहिद कपूर और अमृता राव को लेकर फिल्म विवाह निर्देशित की।  इस फिल्म में दर्शकों को शाहिद का शांत स्वाभाव काफी पसंद आया।साथ ही फिल्म ने बॉक्स-ऑफिस पर काफी अच्छी कमाई भी की थी। एक लम्बे अरसे के बाद सूरज फिर से सलमान के साथ फिल्म प्रेम रत्न धन पाओ फिल्म का निर्देशन कर रहें हैं।  इस फिल्म में सलमान के साथ सोनम कपूर मुख्य भूमिका में नजर आएँगी।
संवाद सूक्त

संवाद सूक्त अर्थात वे सूक्त, जिनमें दो या दो से अधिक देवताओं, ऋषियों या किन्हीं और के मध्य वार्तालाप की शैली में विषय को प्रस्तुत किया गया हो। वेदों में विभिन्न सूक्तों के माध्यम से विभिन्न देवताओं की स्तुति तथा विभिन्न विषयों को प्रस्तुत किया गया है। उनमें कुछ सूक्त, 'संवाद-सूक्त' के नाम से जाने जाते हैं। प्रमुख संवाद सूक्त ऋग्वेद में प्राप्त होते हैं । संवाद सूक्तों की व्याख्या और तात्पर्य वैदिक विद्वानों का एक विचारणीय विषय रहा है; क्योंकि वार्तालाप करने वालों को मात्र व्यक्ति मानना सम्भव नहीं है। इन आख्यानों और संवादों में निहित तत्त्वों से उत्तरकाल में साहित्य की कथा और नाटक विधाओं की उत्पत्ति हुर्इ है।

प्रमुख सूक्त

वशिष्ठ-सुदास-संवाद 
अगस्त्य-लोपामुद्रा-संवाद 
इन्द्र-इन्द्राणी-वृषाकपि-संवाद

पुरुरवा उर्वशी संवाद सूक्त

पुरूरवा-उर्वशी-संवाद सूक्त  ऋग्वेद के 10 वें मंडल का 95वां सूक्त है। इसमें 18 मंत्र हैं। इस सूक्त में प्रयुक्त छंद त्रिष्टुप एवं स्वर धैवत है।

सरमा-पणि संवाद सूक्त

सरमा-पणि-संवाद सूक्त   ऋग्वेद के 10वें मंडल का 108 वां सूक्त है। इसके ऋषि पणि हैं और देवता सरमा, पणि हैं। छन्द त्रिष्टुप एवं स्वर धैवत है।

यम-यमी संवाद सूक्त

यम-यमी-संवाद सूक्त   ऋग्वेद के 10वें मंडल का 10वां सूक्त है। यम यमी संवाद में देवता या ऋषि यमी वेवस्वती या यम वैवस्वत हैं। छंद त्रिष्टुप है।

विश्वमित्र-नदी सूक्त

विश्वामित्र-नदी-संवाद सूक्त   ऋग्वेद के तीसरे मंडल का 33 वां सूक्त है। इसके ऋषि विश्वमित्र और देवता नदी है। इसमें विपाशा और शुतुद्री नदियों का वर्णन  आया है। विश्वमित्र-नदी संवाद सूक्त में पंक्ति, उष्णिक और त्रिष्टुप छंद हैं।
अवधूत बाबा शिवानन्द

इतिहास

अवधूत शिवानंद जी का जन्म 26 मार्च 1955 को दिल्ली में हुआ और वे राजस्थान में पले-बढ़े। 8 साल की उम्र में, वह हिमालयी योगी 108 स्वामी जगन्नाथ के संपर्क में आये, जिन्होंने उन्हें आध्यात्मिक पथ का अनुसरण करने के लिए प्रेरित किया। इसके बाद, उन्होंने ध्यान व साधना के लिए भारत में कई पवित्र स्थानों का दौरा किया। अपनी यात्रा के दौरान वे 108 स्वामी जगन्नाथ की शिक्षाओं के अनुसार ध्यान-साधना करते रहे। दुनिया भर में आध्यात्मिकता और ध्यान फैलाने के लिए उन्होंने अपना जीवन समर्पित करने का निर्णय लिया। 1990 से, उन्होंने शिवयोग और अद्वैत श्री विद्या साधना पर वार्ता और कार्यशालाओं का संचालन पूरे भारत में शुरू किया। ध्यान और इनर-हीलिंग के ज्ञान को हर किसी से साझा करने के उद्देश्य से, 1995 में उन्होंने शिवयोग फाउंडेशन की स्थापना की। उनका पहला शिवयोग आश्रम दिल्ली में बनाया गया था जहां उन्होंने ध्यान-साधना सिखाना शुरू किया। आज 3 शिवयोग आश्रम क्रमशः दिल्ली लखनऊ और कर्जत में हैं, और शिवयोग पाठ्यक्रम भारत में 100 से अधिक स्थानों पर आयोजित किए जाते हैं। वर्ष 2000 से लगभग 30 देशों में शिवयोग कार्यक्रम पूरे विश्व में आयोजित किए जाते हैं। सितंबर 2016 में, डी वाई पाटिल विश्वविद्यालय के कुलपति डॉ पी डी पाटिल ने आधुनिक आध्यात्मिक विज्ञान में योगदान के लिए शिवानन्द जी को डॉक्टर एम्िरिटस की मानद उपाधि प्रदान की।
वैस्टसाइड

वैस्टसाइड (अंग्रेज़ी: Westside) औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित स्व-शासीब्रिटिश विदेशी क्षेत्र जिब्राल्टर में स्थित एक नगरीय क्षेत्र है। यह क्षेत्र रॉक ऑफ़ जिब्राल्टर के पश्चिमी ढलानों के बीच और जिब्राल्टर की खाड़ी (बे ऑफ़ जिब्राल्टर) के पूर्वी तट पर स्थित है। जिब्राल्टर की 98 प्रतिशत से भी अधिक आबादी इसी नगरीय क्षेत्र में निवास करती है।

प्रभाग

वैस्टसाइड कुल छह आवासीय क्षेत्रों में विभाजित है: नगर क्षेत्र (टाउन एरिया), उत्तरी जिला (नोर्थ डिस्ट्रिक्ट), दक्षिण जिला (साउथ डिस्ट्रिक्ट), ऊपरी नगर (अपर टाउन), सैंडपिट्स और रिक्लेमेशन एरिया। इन आवासीय क्षेत्रों की क्रमशः आबादी है: 3,588, 4,116, 4,257, 2,805, 2,207 और 9,599।
कृष्ण चन्द्र पंत

राजनीतिक जीवन

पंत ने शिक्षा पूरी करने के बाद कांग्रेस में शामिल होकर राजनीति में प्रवेश किया। वे 1962 में पहली बार लोकसभा के लिए निर्वाचित हुए। वह करीब 26 वर्ष तक सांसद रहे। लोकसभा के अलावा वह राज्यसभा के भी सदस्य रहे। 1967 से वे केंद्र में मंत्री रहे। रक्षा मंत्रालय के अतिरिक्त उन्होंने वित्त इस्पात एवं भारी इंजीनियरिंग, गृह, सिंचाई एवं बिजली, ऊर्जा आदि मंत्रालयों का भी कामकाज संभाला।
1987 से 1989 तक भारत के रक्षा मंत्री रहे पंत की नौसेना के लिए विमानवाहक पोत आईएनएस विराट तथा वायुसेना के लिए मिग-29 विमान हासिल किए जाने में अहम भूमिका रही। वे 1962, 1967, 1971 मे नैनीताल लोकसभा सीट से सांसद रहे , 1977 के आम चुनावों में भारतीय लोकदल के प्रत्याशी भारतभूषण ने उन्हे हरा दिया, उसके बाद पुनः 1989 में लोकसभा के लिए चुने गए। वे 1978 में राज्यसभा के लिए निर्वाचित हुए और 1979-80 के दौरान उच्च सदन के नेता रहे।
पंत 1987-89 के दौरान ऐसे समय में रक्षा मंत्री रहे जब लिट्टे के विद्रोह से जूझ रहे पड़ोसी देश श्रीलंका में भारतीय शांति सेना की तैनाती की गई। रक्षा मंत्री के रूप में उनके कार्यकाल के दौरान ही मालदीव में तख्तापलट के एक प्रयास को विफल करने के लिए शॉर्ट नोटिस पर भारतीय सेना भेजी गई।
पंत ने 1970 के दशक में अलग तेलंगाना आंदोलन के दौरान अहम भूमिका निभाई थी। मल्की रूल्स के नाम के समझौते में भी उनकी अहम भूमिका रही, जिसमें स्थानीय लोगों को नौकरियों में वरीयता देने की बात थी, जिसके बाद आंदोलन खत्म हो गया।
1998 में वह भाजपा के करीब आ गये. उनकी पत्नी इला पंत ने भाजपा के टिकट पर नैनीताल लोकसभा क्षेत्र से चुनाव जीता. पंत वर्ष 2000 में अटल बिहारी वाजपेयी के प्रधानमंत्री काल में योजना आयोग के उपाध्यक्ष बने.
इरीडियम

परिचय

इरीडियम (संकेत: Ir, परमाणु भार: १९१ ; परमाणु संख्या: ७७) धातुओं के प्लैटिनम समूह का एक सदस्य हैं। सबसे पहले तेंना ने १८०४ में ऑस्मीइरीडियम नामक मिश्रण से इसको प्राप्त किया। यह बहुत ही कठोर धातु है, लगभग २,४५० डिग्री सेंटीग्रेड पर पिघलती है और इसका आपेक्षिक घनत्व २२.४ है। इसका विशिष्ट विद्युतीय प्रतिरोध ४.९ है जो प्लैटिनम का लगभग आधा है। इससे तार, चादर इत्यादि बनाना बड़ा ही कठिन है। रासायनिक अभिक्रिया में यह धातुओं में सबसे अधिक अक्रियाशील है, यहाँ तक कि अम्लराज भी साधारण ताप पर इसपर क्रिया करने में असफल रहता है।
इरीडियम फाउंटेन पेन की निबों की नोंक, आभूषण, चुंबकीय संपर्क स्थापित करनेवाले यंत्र, पोली सुई (इंजेक्शन लगाने की सुई) तथा बहुत ही बारीक फ्यूज़ तार बनाने में काम आता है।
इरीडियम बहुत से यौगिक बनाता है, जिनमें १, २, ३, ४ तथा ६ तक संयोजकता होती है। इसमें जटिल यौगिक बनाने की भी प्रवृत्ति पाई जाती है। यह दूसरी धातुओं से मिलकर, विशेषकर प्लैटिनम के साथ, बड़ी सुगमता से मिश्रधातु बनाता है। ये मिश्रधातुएँ बड़ी कठोर होती हैं
द ३ मिस्टेक्स ऑफ माई लाइफ

संक्षेप

किताब पूर्णतया काल्पनिक घटनाओं पर २०००-२००५ में आधारित है जब अहमदाबाद में रहने वाला एक नौजवान गोविन्द बिज़नस के सपने देखने लगता है। अपने मित्र ईशान और ओमी की इच्छाओं के अनुरूप वे क्रिकेट की दूकान खोलते है परन्तु तीनों का मकसद अलग अलग होता है। गोविन्द का लक्ष्य पैसे कमाना है, ईशान का सपना अली को सुधारना है जों एक प्रतिभावान बल्लेबाज़ है और ओमी बस अपने दोस्तों के साथ रहना चाहता है। गोविन्द पुस्तक का मुख्य किरदार व कहानी बताने वाला पात्र है और कहानी उसकी तिन गलतियों के इर्द-गिर्द घुमती है।
विंडोज़ और लिनक्स की तुलना

लिनक्स और विण्डोज दोनों प्रचालन तंत्र हैं किन्तु दोनों में बहुत सारी भिन्नताएँ हैं।
लिनक्स, यूनिक्स के जैसे प्रचालन तन्त्रोँ के परिवार से सम्बन्धित है। लिनक्स के विकास के परिणामस्वरूप निःशुल्क एवं मुक्तस्रोत सॉफ्टवेयर आन्दोलन आरम्भ हुआ। कोई भी इसके सभी सोर्सकोड का मनचाहा इस्तेमाल कर सकता है, उसमें परिवर्तन कर सकता है, उसका व्यावसायिक या गैर व्यावसायिक तौर पर पुन: वितरण कर सकता है। उबन्तू, फेडोरा, मिंट और ओपन एसयूएसई आदि कई रूपों में उपलब्ध है।
इसके अतिरिक्त लिनक्स कई तरह के कंप्यूटरों में इन्स्टॉल किया जा सकता है, जिनमें मेनफ्रेम, टेबलेट और सुपरकंप्यूटरों के अतिरिक्त मोबाइल फोन भी शामिल हैं। वैसे लिनक्स का मुख्यत: इस्तेमाल सर्वर सिस्टमों में होता है। इन खूबियों के बावजूद अधिकांश डेस्कटॉप कंप्यूटरों में माइक्रोसॉफ्ट विंडोज इस्तेमाल होते हैं।
डेस्कटॉप लिनक्स सिस्टम में आमतौर पर इस्तेमाल किए जाने वाले सॉफ्टवेयरों में मोजिला फायरफॉक्स वेब ब्राउजर, ओपनऑफिस डॉट ओआरजी ऑफिस एप्लीकेशन और जीआईएमपी इमेज एडिटर हैं।
विण्डोज उपयोग में मित्रवत है, लेकिन लिनक्स में कई विशेष सुविधाएं हैं जो दूसरों की तुलना में इसे और अधिक वर्चस्व बनाते हैं।  लिनक्स को अपने प्रदर्शन को सुधारने के लिए कभी भी रिबूट करने की आवश्यकता नहीं होती अर्थात इसके प्रदर्शन को बनाए रखने के लिए बार-बार इसे फिर से शुरू करने की ज़रूरत नहीं है। मेमोरी लीक के कारण यह धीमा नहीं होता या फ्रीज नहीं हो जाता। लिनक्स की अपनी सॉफ्टवेयर रेपॉशीटरी (कोश) है जिससे आप किसी भी श्रेणी (प्रकार) का सॉफ्टवेयर आसानी से खोज सकते हैं। अतः इस पर काम करने वाले सॉफ्टवेयर खोजना और इन्स्टाल करना निःशुल्क और आसान है। केवल लिनक्स अच्छी तरह से काम कर सकता है, भले ही हार्ड डिस्क पूरी हो, जो अन्य प्रचालन तन्त्र के लिए असंभव है।
विन्डोज प्रचालन तन्त्र की तुलना में लिनक्सिस की बूट सिस्टम बहुत तेज है।  लिनक्स की विश्वसनीयता के कारण, यह किसी भी अन्य प्रचालन तन्त्र की तुलना में नेटवर्क को तेज बनाता है।
विन्डोज में वाइरस की बड़ी समस्या है किन्तु  लिनक्स में नहीं के बराबर।
बहुजन समाज पार्टी

संक्षिप्त इतिहास

बसपा का गठन उच्च प्रोफ़ाइल वाले करिश्माई लोकप्रिय नेता कांशीराम द्वारा 14 अप्रैल 1984 में किया गया था। इस पार्टी का राजनीतिक प्रतीक (चुनाव चिन्ह) एक हाथी है। 13 वीं लोकसभा (1999-2004) में पार्टी के 14 सदस्य थे। 14 वीं लोक सभा में यह संख्या 17 और 15 वीं लोक सभा में यह संख्या 21 थी। वर्तमान अर्थात 16वीं लोकसभा में बसपा का कोई प्रतिनिधि नहीं है। बसपा का मुख्य आधार उत्तर प्रदेश है और पार्टी ने इस प्रदेश में कई बार अन्य पार्टियों के समर्थन से सरकार भी बनाई है। मायावती कई वर्षों से पार्टी की अध्यक्ष हैं।

बहुजन शब्द का इतिहास

बहुजन शब्द तथागत बुद्ध के धर्मोपदेशों (त्रिपिटक) से लिया गया है, तथागत बुद्ध ने कहा था बहुजन हिताय बहुजन सुखाय उनका धर्म बहुत बड़े जन-समुदाय के हित और सुख के लिए हैं।

उत्तर प्रदेश में पूर्ण बहुमत

11 मई 2007 को घोषित विधान सभा चुनाव परिणामों के पश्चात् उत्तर प्रदेश राज्य में 1991 से 15 वर्षों तक त्रिशंकु विधान सभा का परिणाम भुगतने के बाद भारत के सर्वाधिक आबादी वाले राज्य में स्पष्ट बहुमत प्राप्त कर सत्ता में आयी। बसपा अध्यक्ष मायावती ने मुख्यमंत्री के रूप में उत्तर प्रदेश में अपने चौथा कार्यकाल शुरू करते हुए 13 मई 2007 को प्रदेश की राजधानी लखनऊ में 50 अन्य मन्त्रियों के साथ मुख्यमंत्री पद की शपथ ग्रहण की। बहुजन शब्द का सबसे पहले इस्तेमाल गौतम बुद्ध ने किया था।
रीडिफ.कॉम

इतिहास व विकास

रीडिफ के अंग्रेजी पोर्टेल की शुरुआत 1996 में हुई थी। प्ररांभिक चरण में यह सिर्फ़ समाचार प्रदान करता था पर बाद में (1998 के आस पास) इसने मेल (पत्र) कि सुविधा भी दी। 
पत्र कि सुविधा रीडिफमेल के नाम से दी जाने लगी।

बाद में खरीदारी एवं रेडियो सुविधा से इसकी अमदनी दिन दुगनी रात चौगुनी हो गयी।

इसके बाद सन 2000 के प्ररंभ में रीडिफ ने अपने पाँव अन्य भाषाओं में भी पसारने शुरु कर दिये। पहले हिन्दी में फिर अन्य भाषाओं में, (जैसे तमिल,कन्नड़,बंगाली,गुजराती) समाचार देना शुरु कर दिया।

2000 के मध्य में रीडिफ ने रीडिफ बोल(मेसेन्जर:तुरंत सन्देश के आदान प्रदान का साधन) उतारा। इसमे बोल शब्द को 'बड्डीज़ ऑन लईन'(Buddies On Line)(अर्थात:अन्तर्जाल पर उपस्थित मित्र) शब्द के क्षुक्षम रूप से बनाया गया था।
2002 तक रीडिफ ने तमिल, कन्नड़, बंगाली कि सुविधा समाप्त कर दी थी। 2003 तक हिन्दी व गुजराती भाषा कि सेवा भी बन्द कर दी गयी थी।
वरुणा नदी

वरुणा नदी वाराणसी शहर में बहने वाली एक छोटी नदी है। शहर में ये नदी गंगा नदी में उत्तर से मिलती है। इसका उद्गम स्थल 25°27′N 82°18′E पर जौनपुर,इलाहाबाद,प्रतापगढ की सीमा पर इनऊझ ताल के मैलहन झील   25°19′46″N 83°02′40″E पर होता है।यह नदी 202 किमी की यात्रा करके वाराणसी के आदिकेशव घाट पर गंगा में मिलती है।
तलास

विवरण

तलास शहर व्यापारिक रूप से तलास नदी की घटी में ही स्थित काज़ाख़स्तान के तराज़ शहर से जुड़ा हुआ था। जब सोवियत संघ ख़त्म हुआ तो किर्गिज़स्तान और काज़ाख़स्तान दो अलग राष्ट्र बन गए और उनकी आपसी सीमा पर काज़ाख़स्तान ने कई रोकें लगा दीं। तलास शहर किर्गिज़स्तान की चुय नदी की घाटी और राजधानी बिश्केक से अपने पास के पर्वतों के कारणवश कटा हुआ था इसलिए सीमा बंद हो जाने का इस शहर की अर्थव्यवस्था पर बहुत बुरा असर पड़ा। यहाँ के किर्गिज़स्तान के बाक़ी इलाक़ों में जाने के लिए बहुत से मोड़ो वाली एक ३,५०० मीटर ऊँची पहाड़ी सड़क से गुज़ारना पड़ता है जिसपर यातायात धीरे चलता है। बर्फ़बारी की वजह से सर्दियों में यह सड़क पूरी तरह बंद हो जाती है।

मनास

मनास की दास्तान किर्गिज़स्तान की राष्ट्रीय वीर-गाथा है और मनास का जन्मस्थल तलास प्रांत के आला तू (Ala Too) पर्वतों में बताया जाता है। तलास शहर से चंद किलोमीटर दूर एक मक़बरा है जिसका नाम 'कुम्बोज़ मनास' (Kümböz Manas) है (यानि 'मनास का गुम्बज़')। लेकिन सन् १३३४ (अनुमानित) में बने इस गुम्बज़ पर 'अमीर अबूका की बेटी और स्त्रीयों में महानतम, केनिकेज़ ख़ातून​' का नाम दर्ज है। इसपर यह मान्यता है कि यह मनास की पत्नी ने जान-बूझकर ग़लत लिखवाया ताकि मनास के दुश्मन चकमा खा जाएँ और उसके शव का निरादर न कर सकें। इस मक़बरे को अब एक संग्रहालय बना दिया गया है।
अक्षरधाम मंदिर, दिल्ली

दश द्वार

ये द्वार दसों दिशाओं के प्रतीक हैं, जो कि वैदिक शुभकामनाओं को प्रतिबिंबित करते हैं।

भक्ति द्वार

यह द्वार परंपरागत भारतीय शैली का है। भक्ति एवं उपासना के २०८ स्वरूप भक्ति द्वार में मंडित हैं।

मयूर द्वार

भारत का राष्ट्रीय पक्षी मयूर, अपने सौन्दर्य, संयम और शुचिता के प्रतीक रूप में भगवान को सदा ही प्रिय रहा है। यहां के स्वागत द्वार में परस्पर गुंथे हुए भव्य मयूर तोरण एवं कलामंडित स्तंभों के ८६९ मोर नृत्य कर रहे हैं। यह शिल्पकला की अत्योत्तम कृति है।

अक्षरधाम मन्दिर

अक्षरधाम मन्दिर को गुलाबी, सफेद संगमरमर और बलुआ पत्थरों के मिश्रण से बनाया गया है। इस मंदिर को बनाने में स्टील, लोहे और कंक्रीट का इस्तेमाल नहीं किया गया। मंदिर को बनाने में लगभग पांच साल का समय लगा था। श्री अक्षर पुरुषोत्तम स्वामीनारायण संस्था के प्रमुख स्वामी महाराज के नेतृत्व में इस मंदिर को बनाया गया था। करीब 100 एकड़ भूमि में फैले इस मंदिर को 11 हजार से ज्यादा कारीगरों की मदद से बनाया गया। पूरे मंदिर को पांच प्रमुख भागों में विभाजित किया गया है। मंदिर में उच्च संरचना में 234 नक्काशीदार खंभे, 9 अलंकृत गुंबदों, 20 शिखर होने के साथ 20,000 मूर्तियां भी शामिल हैं। मंदिर में ऋषियों और संतों की प्रतिमाओं को भी स्थापित किया गया है।

फव्वारा शो

मंदिर में रोजाना शाम को दर्शनीय फव्वारा शो का आयोजन किया जाता है। इस शो में जन्म, मृत्यु चक्र का उल्लेख किया जाता है। फव्वारे में कई कहानियों का बयां किया जाता है। यह मंदिर सोमवार को बंद रहता है।  अक्षरधाम मंदिर में 2870 सीढियां बनी हुई हैं। मंदिर में एक कुंड भी है, जिसमें भारत के महान गणितज्ञों की महानता को दर्शाया गया है।

प्रवेश

मंदिर में प्रवेश फ्री है लेकिन अंदर जाने के अलग-अलग चार्ज हैं।
मंदिर में अंदर जाने के लिए कुछ विशेष नियम भी बने हैं। प्रवेश करने के लिए ड्रेस कोड भी बना है। आपके कपड़े कंधे और घुटने तक ढके होने चाहिए। अगर आपने ऐसे कपड़े नहीं पहने हैं तो आप यहां 100 रुपये में कपड़े किराए पर भी ले सकते हैं।

कीर्तिमान स्थापित

अक्षरधाम मन्दिर को दुनिया का सबसे विशाल हिंदू मन्दिर परिसर होने के नाते गिनीज बुक ऑफ व‌र्ल्ड रिका‌र्ड्स में बुधवार, २६ दिसंबर २००७ को शामिल कर लिया गया है। गिनीज बुक ऑफ व‌र्ल्ड रिका‌र्ड्स के एक वरिष्ठ अधिकारी एक सप्ताह पहले भारत की यात्रा पर आए और स्वामी नारायण संस्थान के प्रमुख स्वामी महाराज को विश्व रिकार्ड संबंधी दो प्रमाणपत्र भेंट किए। गिनीज व‌र्ल्ड रिकार्ड की मुख्य प्रबंध समिति के एक वरिष्ठ सदस्य माइकल विटी ने बोछासनवासी अक्षर पुरुषोत्तम स्वामी नारायण संस्थान को दो श्रेणियों के तहत प्रमाणपत्र दिए हैं। इनमें एक प्रमाणपत्र एक व्यक्ति विशेष द्वारा सर्वाधिक हिंदू मंदिरों के निर्माण तथा दूसरा दुनिया का सर्वाधिक विशाल हिंदू मन्दिर परिसर की श्रेणी में दिया गया।
भूमिगत केबिल

भूमिगत केबिल (underground cable) धरती के सतह से नीचे गड़ी हुई चलती हैं। इनसे विद्युत शक्ति को एक स्थान से दूसरे स्थान तक ले जाया जाता है या ये संचार के संकेतों को एक स्थान से दूसरे स्थान तक ले जातीं हैं। ये शिरोपरि लाइनों की विकल्प हैं। प्रायः शिरोपरि लाइनों को हटाकर उनके स्थान पर भूमिगत केबिल बिछाये जाते हैं। जिस क्षेत्र में बहुत से ऊँचे-ऊँचे भवन हों वहाँ शिरोपरि लाइनें नहीं लगाई जा सकतीं अतः ऐसी स्थिति में भूमिगत केबल ही एकमात्र विकल्प बचता है।
भूमिगत केबिल, धरती के अन्दर छिपे होते हैं, अतः सौन्दर्य की दृष्टि से उत्तम हैं। इनसे लोगों को शारीरिक क्षति की आशंका भी बहुत कम रहती है। इन्हें लगाने का खर्च अधिक आता है किन्तु ये अधिक दिन तक बिना मरम्मत के काम करते हैं।
हरिभाऊ बागड़े

हरिभाऊ बागड़े एक भारतीय राजनीतिज्ञ तथा वर्तमान में महाराष्ट्र विधानसभा के अध्यक्ष है। वे भारतीय जनता पार्टी के सदस्य है।
वर्ग (ज्योतिष)

ज्योतिष के सन्दर्भ में राशि के विभागों को वर्ग कहते हैं।
1980 फ़्रेंच ओपन टेनिस प्रतियोगिता

पुरुष एकल

ब्योन बोर्ग ने  विटास जेरुलाटिस को 6-4, 6-1, 6-2 से हराया।
भीम ऐप

नामकरण व अन्य जानकारी

इस ऐप का नामकरण भीमराव आम्बेडकर के नाम पर किया गया है। आंग्ल भाषा में यह 'Bharat Interface for Money' के लिए परिवर्णी शब्द है। इसका विमोचन प्रधान मंत्री श्री नरेन्द्रभाई मोदी ने वि॰सं॰२०७३ पौष १५ के दिन किया। इसके प्रयोगकर्ता नोटबंदी के बाद आयोजित की गयी लकी ग्राहक योजना के तहत पुरस्कार जीत सकते हैं। आंबेडकर जयंती पर मेगा ड्रा निकाल कर महाविजेता का नाम घोषित किया जाएगा।

उपयोग करने की प्रक्रिया

स्मार्टफोन में इनस्टॉल करने के बाद इसे खोलें, अपने बैंक से पंजीकृत मोबाइल नंबर से लॉगिन करें एवं अपना कूटशब्द सेट करें। आपका अंगूठा भी कूटशब्द का काम कर सकता है। किसी अन्य व्यक्ति को पैसे भेजने के लिए उसका पंजीकृत मोबाइल नंबर वेरीफाई करें। फिर आप उसे अपना यूनिफाइड पेमेंट इंटरफेस (यूपीआय) पिन डाल कर पैसे भेज सकते हैं। अगर आपके पास अंतरजाल संयोजकता नहीं है, तो फोन से अनस्ट्रक्चर्ड सप्लिमेंटरी सर्विस डेटा (यूएसएसडी) कोड *99# डायल करें।

भाषा

भीम ऍप फिलहाल 12 भाषाओं का समर्थन करता है। नए अपडेट के बाद यह कुल 12 भाषाओ में उपलब्ध है इंग्लिश, हिंदी, मलयालम, तमिल, तेलगु, मराठी, गुजराती, पंजाबी, कन्नड़, बंगाली, असामी एवं उड़िया।

स्थानांतरण सीमाएं

१. आप प्रति देय राशि २०,००० रुपये प्रेषित कर सकते है।
२. प्रति दिन की प्रेषण राशि सीमा अधिकतम ४०,००० रुपये हैं।
३. प्रति दिन किसी बैंक से अत्यधिक २० बार पैसा प्रेषित किया जा सकता है।